wickkiey/tamil-wikipedia-markdown huggingface dataset:
# அனில் அகர்வால் (மருத்துவர்)



**அனில் அகர்வால்** (Anil Aggrawal) என்பவர் இந்தியாவின் புது தில்லியில் உள்ள மௌலானா ஆசாத் மருத்துவக் கல்லூரியில் தடயவியல் மருத்துவப் பேராசிரியராக உள்ளார். 1956 ஆம் ஆண்டு ஆகத்து மாதம் 17 ஆம் தேதியன்று இவர் பிறந்தார். முக்கியமாக தனது இணைய இதழான அனில் அகர்வாலின் இணைய தடயவியல் மருத்துவம் மற்றும் நச்சுயியல் இதழுக்காக அறியப்படுகிறார். 1985 ஆம் ஆண்டில் மௌலானா ஆசாத் மருத்துவக் கல்லூரியில் ஆசிரிய உறுப்பினராகச் சேர்ந்தார். உலக சுகாதார அமைப்பும் அமெரிக்க மனநல கழகமும் மனநலக் கோளாறாக வகைப்படுத்தியுள்ள நெக்ரோபிலியாவின் புதிய வகைப்பாட்டை இவர் முன்மொழிந்தார். மேலும் நெக்ரோபிலியா துறையில் முன்னணி அதிகாரியாகவும் கருதப்படுகிறார். and is considered the leading authority on necrophilia.  

## புத்தகங்கள்
பேராசிரியர் அகர்வால் இருபதுக்கும் மேற்பட்ட புத்தகங்களை எழுதியுள்ளார். பாலியல் குற்றங்கள் மற்றும் அசாதாரண பாலியல் நடைமுறைகளின் தடயவியல் மற்றும் மருத்துவ-சட்ட அம்சங்கள், நெக்ரோபிலியா-தடயவியல் மற்றும் மருத்துவ-சட்ட அம்சங்கள், வாழ்க்கையில் வயது மதிப்பீடு: பயிற்சியாளரின் வழிகாட்டி, தடயவியல் மருத்துவம் மற்றும் நச்சுயியல் பாடநூல், காயங்கள் - தடயவியல் மற்றும் மருத்துவ-சட்ட அம்சங்கள், மருத்துவ மற்றும் தடயவியல் நச்சுயியல் [2-தொகுதிகள்] ஆகியவை அவற்றுள் சிலவாகும். இவருடைய நூல்கள் நாடு முழுவதும் உள்ள கல்வியாளர்களால் நல்ல வரவேற்பைப் பெற்றுள்ளன.
# கோரமண்டல் இண்டர்நேசனல்


**கோரமண்டல் இன்டர்நேசனல் லிமிடெட்** (*Coromandel International Limited*) என்பது பயிர் பாதுகாப்பு தயாரிப்புகளை தயாரிக்கும் ஒரு இந்திய வேளாண் வேதிப்பொருள் நிறுவனமாகும். முதலில் கோரமண்டல் ஃபெடலைசஸ் என்று பெயரிடப்பட்ட இந்த நிறுவனம் உரங்கள், பூச்சிக்கொல்லிகள், சிறப்பு ஊட்டச்சத்துக்கள் போன்றவற்றை உற்பத்தி செய்கிறது. கோரமண்டல் இன்டர்நேசனல் முருகப்பா குழுமத்தின் ஒரு பகுதியாகும். மேலும் நிறுவனத்தில் 62.82% பங்குகளை வைத்திருக்கும் ஈஐடி பாரியின் துணை நிறுவனமாகும்.  

இந்த நிறுவனம் 1960 களின் முற்பகுதியில் ஐ.எம்.சி மற்றும் செவ்ரான் நிறுவனம் மற்றும் ஈஐடி பாரி ஆகியவற்றால் நிறுவப்பட்டது. இது ஆந்திரப் பிரதேசம், கருநாடகம், மகாராட்டிரம் போன்ற மாநிலங்களில் அதன் மனா குரோமோர் மையங்கள் மூலம் சில்லறை விற்பணையை நடத்துகிறது. இது ஆந்திரப் பிரதேசம், தமிழ்நாடு, மகாராட்டிரம், குசராத்து, மத்தியப் பிரதேசம் இராசத்தான் உத்தரப் பிரதேசம், ஜம்மு-காஷ்மீர் ஆகிய மாநிலங்களில் பதினாறு உற்பத்தி அலகுகளைக் கொண்டுள்ளது. இதன் தயாரிப்பு வரிசையில் குரோமர், கோதாவரி, பரம்ஃபோஸ், பாரி கோல்ட், பாரி சூப்பர் ஆகியவை அடங்கும்.  

இந்தியாவில் பணிபுரிய ஏற்ற சிறந்த நிறுவனங்கள் குறித்த பிசினஸ் டுடேயின் 2009 ஆம் ஆண்டுக்கான பட்டியலில் கோரமண்டல் #16 இடத்தைப் பிடித்தது. வேளாண்மை மற்றும் சுற்றுச்சூழல் துறையில் சிறந்து விளங்கும் இந்திய அறிவியலாளர்களுக்கு இந்த நிறுவனம் ஆண்டுதோறும் போர்லாக் விருதை வழங்குகிறது.  

## வணிகங்கள்
இந்த நிறுவனத்தின் பயிர் பாதுகாப்புப் பொருட்கள் இந்தியாவிலும் பன்னாட்டு அளவிலும் சந்தைப்படுத்தப்படுகின்றன.  

இந்த நிறுவனம் ஆராய்ச்சி, மேம்பாடு பணிகளையும் கொண்டுள்ளது.  

### பாஸ்பேட் உரம்
இந்த நிறுவனம் இந்தியாவின் இரண்டாவது பெரிய பாஸ்பேட் உர தயாரிப்பாளரும், சந்தைப்படுத்துநரும் ஆகும்.  

### சிறப்பு ஊட்டச்சத்துக்கள்
சிறப்பு ஊட்டச்சத்து வணிகம் சல்பர் பாஸ்டில்ஸ், நீரில் கரையக்கூடிய உரங்கள், நுண்ணூட்டச்சத்துகள் போன்ற தயாரிப்புகளில் கவனம் செலுத்துகிறது. இந்த நிறுவனம் இந்தியாவின் முன்னணி கரிம உர சந்தைப்படுத்துநராகும். மேலும் இது உயிரி பூச்சிக்கொல்லிகளையும் வழங்குகிறது. சிறப்பு ஊட்டச்சத்துக்கள் வெவ்வேறு வளர்ச்சி நிலைகளில் குறிப்பிட்ட பயிர்களின் தேவைகளைப் பூர்த்தி செய்கின்றன.  

### சில்லறை விற்பனை
2015 ஆம் ஆண்டு நிலவரப்படி, இந்த நிறுவனம் ஆந்திரம், தெலங்காணா, கருநாடகம், மகாராட்டிரம் முழுவதும் சுமார் 800 சில்லறை விற்பனை நிலையங்களின் வலையமைப்பைக் கொண்டுள்ளது. இந்த விற்பனை நிலையங்கள் மூலம், நிறுவனம் சுமார் 3 மில்லியன் விவசாயிகளுக்கு பயிர் ஆலோசனை, மண் பரிசோதனை, பண்ணை இயந்திரமயமாக்கல் உள்ளிட்ட வேளாண் சேவைகளை வழங்குகிறது.  

30-40 கிராமங்களுக்கு ஒரு கடைவீதம், ஒவ்வொரு கடையும் சுமார் 5,000 விவசாய குடும்பங்களுக்கு சேவை செய்கிறது.
# அமரேந்திர குமார் பாண்டே


**அமரேந்திர குமார் பாண்டே** (*Amrendra Kumar Pandey*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கோபால்கஞ்ச் மாவட்டம் கத்துவா பகுதியினைச் சேர்ந்தவர். அமரேந்திரா கோபால்கஞ்ச் கத்துவாவில் உள்ள பி. என். கல்லூரியில் இடைநிலை வகுப்பில் 2004ஆம் ஆண்டு தேர்ச்சிபெற்றுள்ளார். ஐந்து முறை பீகாரின் சட்டமன்ற உறுப்பினராகத் தேர்ந்தெடுக்கப்பட்ட அமரேந்திரா ஐக்கிய ஜனதா தளம் கட்சியினைச் சார்ந்தவர். இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் குசாய்கோட் சட்டமன்றத் தொகுதியில் போட்டியிட்டு வெற்றி பெற்று ஐந்தாவது முறையாக சட்டமன்ற உறுப்பினர் ஆனார். இவர் இத்தொகுதி உருவாக்கப்பட்ட 2010ஆண்டு முதல் சட்டமன்ற உறுப்பினராக உள்ளார். முன்னதாக இவர் 2005ஆம் ஆண்டு கத்தியா சட்டமன்றத் தொகுதியில் முதன் முறையாக சட்டமன்ற உறுப்பினர் ஆனார்.
# ஒட்டியம்பாக்கம் பெரிய ஏரி

**ஒட்டியம்பாக்கம் பெரிய ஏரி** (*Ottiyambakkam Big Lake*) என்பது தமிழ்நாட்டின் செங்கல்பட்டு மாவட்டம் மதுரப்பாக்கம் காட்டுப் பகுதியில் அமைந்துள்ள ஒரு ஏரி ஆகும். இது சுமார் 200 ஏக்கர் பரப்பளவில் அமைந்துள்ளது. இது பறவை நோக்கலுக்கு ஏற்ற ஒரு ஏரி ஆகும்.  

## சூழலியல்
இந்த ஏரி சற்று அமைதியான இடத்தில் அமைந்துள்ளது. ஏரி நீரானது கழிவு நீர் கலக்காமல் தூய்மையாக உள்ளது. ஏரித்திண்டின் மேற்குப் புறம் பரந்து விரிந்த நீர்நிலையும், காட்டுப் பகுதியும் அமைந்துள்ளன. இதன் கிழக்குப் புறம் வயல் வெளிகளும், புல்வெளிகளும், புதர்காடுகளும் உள்ளன.  

இந்த ஏரியில் நீர்ப்பறவைகள், காட்டுப் பறவைகள், தரைப்பறவைகள், வேட்டைப் பறவைகள் போன்ற பலவகைப் பறவைகள் காணப்படுகின்றன. மழைக்காலங்களில் ஏரியில் நீர் நிறைந்து காணப்படும் இந்த ஏரியில் நிரந்தரமாக வாழும் புள்ளி மூக்கு வாத்து போன்ற பறவைகள் மட்டுமல்லாமல், குளிர்காலத்தில் வடக்கன் ஊசிவால், கார்கனி வாத்து போன்ற வாத்தினங்கள் இந்த ஏரிக்கு வலசை வருகின்றன. ஏரியில் கிழக்குப் பகுதியில் வயல் நெட்டைக்காலி, வானம்பாடி, ஆள்காட்டி, வாலாட்டி போன்ற பலவகையான தரைப்பறவைகள் காணப்படுகின்றன. இந்த ஏரியில் வேட்டையாடி உண்ண கொண்டைத் தேன் பருந்து, பாம்புத் திண்ணிக் கழுகு, பூஞ்சைப் பருந்து, இந்தியப் பெரும் புள்ளிக்கழுகு, மீன் பருந்து, வெள்ளைக்கண் வைரி போன்ற வேட்டையாடிப் பறவைகள் வருகின்றன. இந்த ஏரியில் 172 வகைப் பறவைகள் காணப்பட்டுள்ளது செய்யபட்டுள்ளது.
# கரென் எச். கிரிகோர்யன்



**கரென் எச். கிரிகோர்யன்** (*Karen H. Grigoryan*) என்பவர் ஆர்மீனியா நாட்டைச் சேர்ந்த ஒரு சதுரங்க வீரர் ஆவார். 1995 ஆம் ஆண்டு பிப்ரவரி மாதம் 25 ஆம் தேதியன்று ஆர்மீனியாவின் எரவான் நகரத்தில் இவர் பிறந்தார். 2013 ஆம் ஆண்டில் கிராண்ட்மாசுட்டர் பட்டத்தை பிடே அமைப்பு இவருக்கு வழங்கியது.  

## சதுரங்க வாழ்க்கை
2013 ஆம் ஆண்டு மே மாதத்தில் பக்கூவில் நடைபெற்ற வாரியக் கூட்டத்தின் போது இவருக்கு கிராண்ட்மாசுட்டர் பட்டம் வழங்கப்பட்டது. அப்போது இவர் ஆர்மேனியாவின் 14 வயதுக்கு உட்பட்டவர்கள் பிரிவில் வாகையாளராக (2008) இருந்தார். இதைத் தவிர ஐரோப்பிய 16 வயதுக்கு உட்பட்டோர் வாகையாளர் (2010), காசுபாரியன் நினைவு இளம் மாசுட்டர்கள் போட்டியின் வெற்றியாளர் (2010), 2011 இளம் சதுரங்க நட்சத்திரங்கள் சதுரங்கப் போட்டி வெற்றியாளர், 2012 அல்பேனியா திறந்தநிலை போட்டி வெற்றியாளர், 2013 ஆம் ஆண்டில் நடைபெற்ற பன்னாட்டு திறந்தநிலை எசுகாக்சு விலா டி சிட்சசு போட்டி வெற்றியாளர் என பல்வேறு வெற்றிகளைக் குவித்திருந்தார். 2017 ஆம் ஆண்டில் இரண்டாவது எரவான் திறந்தநிலை போட்டி, ஒன்பதாவது பினாங்கு திறந்தநிலை சதுரங்கப் போட்டி, இயோலிமார்க் பன்னாட்டு திறந்தநிலை சதுரங்கப் போட்டி ஆகியவற்றை வென்றார். 2019 ஆம் ஆண்டில், 7/9 புள்ளிகளுடன் 26ஆவது எல்கோய்பார் கிராண்ட்மாசுட்டர் போட்டியை வென்றார்.  

2019 ஆம் ஆண்டு சூன் மாதத்தில் வட கரோலினாவின் சார்லோட்டில் நடைபெற்ற சார்லோட் சதுரங்க மையத்தின் கோடை 2019 கிராண்டு மாசுட்டர் விதிமுறை அழைப்புப் போட்டியில் கிரிகோரியன் 6.0/9 புள்ளிகளுடன் பன்னாட்டு மாசுட்டர் அலெக்சாண்டர் ஆசுட்ரோவ்சுக்கியுடன் முதலிடத்தைப் பிடித்தார்.  

2021 ஆம் ஆண்டில், கிரிகோரியன் 46ஆவது செவில்லே திறந்தநிலை போட்டியை வென்றார். சால்வடார் டெல் ரியோ டி ஏஞ்சலிசூடன் 5.5/7 என்ற புள்ளிகளுடன் முதல் இடத்தைப் பிடித்தார், சமநிலை முறிவு ஆட்டங்களையும் வென்றார்.  

ஏப்ரல் 2025 நிலவரப்படி இவர் ஒன்பதாவது அதிக மதிப்பீடு பெற்ற செயலில் உள்ள ஆர்மேனிய வீரர் என்ற சிறப்பைப் பெற்றிருந்தார்.
# பதியுதீன் மகுமுத்


தேசமான்ய **பதியுதீன் மகுமுத்** (*Badi-ud-din Mahmud*; 23 சூன் 1904 – 16 சூன் 1997) இலங்கையின் மாத்தறையைச் சேர்ந்த ஒரு முக்கிய அரசியல்வாதியும் கல்வியாளரும் ஆவார். இவர் இலங்கை சுதந்திரக் கட்சியின் உறுப்பினராக, பிரதமர் சிறிமாவோ பண்டாரநாயக்காவின் கீழ் பல முறை அமைச்சரவை அமைச்சராகப் பணியாற்றினார். இவரது குறிப்பிடத்தக்க அமைச்சர் பதவிகளில், சுகாதாரம் மற்றும் ஒலிபரப்புத்துறை அமைச்சராகவும், இரு தடவைகள் கல்வி அமைச்சராகவும் பணியாற்றினார். கம்பளையில் உள்ள சாகிரா கல்லூரியின் முதல் அதிபராகப் பணியாற்றியவர் மகுமூத்.  

## தொடக்க வாழ்க்கை
பதியுதீன் மகுமூத் இலங்கையின் தென்பகுதியில் மாத்தறை நகரில் புகழ்பெற்ற ஒரு சோனகக் குடும்பத்தில் 12 உடன்பிறப்புகளில் இளையவராகப் பிறந்தார். தந்தை எசு. எல். எம். மகுமுது நயினா மரிக்கார் மத்திசம் ஒரு செல்வந்த நில உடமையாளர் ஆவார். தாயார் பாத்திமா நாச்சியா. பதியுதீன் மகுமுதின் தாய்வழிப் பாட்டனார் செய்யிது முசுத்தபா "மகா நொத்தாரிசு றாலாமி" என்ற உள்ளூரில் அழைக்கப்பட்டவர்.  

## முசுலிம் லீக்
1926 இல் மகுமுது அகில இலங்கை முசுலிம் லீகில் இணைந்து அதன் செயலாளர் ஆனார். முன்னர் ஒருவருக்கொருவர் முரண்பட்ட து. பு. ஜாயா போன்ற முசுலிம் தலைவர்களை ஒன்றிணைக்க அகில இலங்கை முஸ்லிம் லீக் உதவியது.  

## கல்வி நிறுவனங்கள்
இவருடைய பெயரில் உள்ள சில பாடசாலைகள்:  
- கொழும்பு டாக்டர் பதியுதீன் மஹ்மூத் கல்லூரி
- கண்டி பதியுதீன் மஹ்மூத் மகளிர் கல்லூரி
- ஏறாவூர் டாக்டர் பதியுதீன் மஹ்மூத் வித்தியாலயம்
# போல்மேன்–ராட்சு பிரிடீன் தொகுப்பு


**போல்மேன்–ராட்சு பிரிடீன் தொகுப்பு** (*Bohlmann–Rahtz pyridine synthesis*) என்பது இரண்டு படி நிலைகளில் பதிலீட்டு பிரிடீன்களை உருவாக்கும் ஒரு வினையாகும். முதலில் ஒரு இனமைன் மற்றும் எத்தினைல்கீட்டோனுக்கு இடையே ஒரு ஒடுக்க வினை ஏற்பட்டு ஒரு அமினோடையீன் இடைநிலையை உருவாக்குகிறது. பின்னர் வெப்பத்தால் தூண்டப்பட்ட ஒருபக்க/மறுபக்க மாற்றியமாதலுக்குப் பிறகு, இது ஒரு வளைய நீர்நீக்க வினைக்கு உட்பட்டு 2,3,6-மூன்று பதிலீடு செய்யப்பட்ட பிரிடீன் உருவாக்குகிறது.
# பாபிட்டு வினை



**பாபிட்டு வினை** (*Bobbitt reaction*) என்பது கரிம வேதியியலில் ஒரு பெயர் வினையாகும். து அமெரிக்க வேதியியலாளர் இயேம்சு எம். பாபிட்டின் நினைவாக பெயரிடப்பட்டது. இப்பெயர் வினை 1-, 4-, மற்றும் என்-பதிலீடு செய்யப்பட்ட 1,2,3,4-டெட்ரா ஐதரோஐசோகுயினோலின்கள் மற்றும் 1-, மற்றும் 4-பதிலீடு செய்யப்பட்ட ஐசோகுயினோலின்களின் தொகுப்பை அனுமதிக்கிறது.  

## பொது வினைத் திட்டம்
கீழே உள்ள வினைத் திட்டம் பென்சால்டிகைடு மற்றும் 2,2-டையெத்திலமீனில் இருந்து 1,2,3,4-டெட்ரா ஐதரோ ஐசோகுயினோலின் தொகுப்பைக் காட்டுகிறது. லோபோசெரின், சால்சோலிடின், மற்றும் சால்சோலின் போன்ற சில ஆல்கலாய்டுகளைத் தயாரிப்பதில் பயன்பாட்டைக் கண்டறிந்துள்ளது.
# பதிமூன்றாவது தமிழ்நாடு சட்டமன்றம்



**பதின்மூன்றாவது சட்டமன்றம்** (*Thirteenth Assembly*) என்பது 2006 மாநில சட்டமன்றத் தேர்தலில் திமுக மற்றும் கூட்டணிக் கட்சிகள் வெற்றி பெற்ற பிறகு, தமிழ்நாட்டில் நிறுவப்பட்டது. இந்தத் தேர்தலில் வெற்றிபெற்றதன் மூலம் திராவிட முன்னேற்றக் கழகத் தலைவர் மு. கருணாநிதி தமிழ்நாட்டின் 14ஆவது முதலமைச்சரானார்.  

## கண்ணோட்டம்
மூலம்: தமிழ்நாடு சட்டமன்ற வலைத்தளம்  
| சபாநாயகர் | இரா. ஆவுடையப்பன் |  |
| --- | --- | --- |
| துணை சபாநாயகர் | வி. பி. துரைசாமி |  |
| அவைத் தலைவர் | க. அன்பழகன் |  |
| எதிர்க்கட்சித் தலைவர் | ஜெ. ஜெயலலிதா | } |

## முதலமைச்சர்
| மு. கருணாநிதி | 13 மே 2006 | 15 மே 2011 | 1,828 நாட்கள் | } |
| --- | --- | --- | --- | --- |

## அமைச்சரவை
மூலம்: தமிழ்நாடு சட்டமன்ற வலைத்தளம்  
| முதலமைச்சர் | மு. கருணாநிதி |  |
| --- | --- | --- |
| துணை முதலமைச்சர் | மு. க. ஸ்டாலின் |  |
| நிதி | க. அன்பழகன் |  |
| மின்சாரம் | ஆற்காடு வீராசாமி |  |
| ஒத்துழைப்பு, புள்ளிவிவரங்கள் மற்றும் முன்னாள் ராணுவத்தினர் | கோ. சி. மணி |  |
| விவசாயம் | வீரபாண்டி எஸ். ஆறுமுகம் |  |
| பொதுப்பணி மற்றும் சட்டம் | துரைமுருகன் |  |
| உயர் கல்வி | க. பொன்முடி |  |
| போக்குவரத்து | கே. என். நேரு |  |
| சுகாதாரம் | எம். ஆர். கே. பன்னீர்செல்வம் |  |
| கிராமப்புற தொழில்கள் மற்றும் கால்நடை பராமரிப்பு | பொங்கலூர் ந. பழனிசாமி |  |
| வருவாய் மற்றும் வீட்டுவசதி | இ. பெரியசாமி |  |
| சுற்றுலா மற்றும் பதிவு | என். சுரேஷ்ராஜன் |  |
| தகவல் | பரிதி இளம்வழுதி |  |
| உணவு | எ. வ. வேலு |  |
| குடிசை மாற்று வாரியம் | சுப. தங்கவேலன் |  |
| பிற்படுத்தப்பட்ட வகுப்பினர் | சாத்தூர் ராமச்சந்திரன் |  |
| தொழிலாளர் | தா. மோ. அன்பரசன் |  |
| இந்து மத மற்றும் அறநிலையத்துறை | கே. ஆர். பெரியகருப்பன் |  |
| பள்ளி கல்வி | தங்கம் தென்னரசு |  |
| வணிக வரிகள் | எஸ். என். எம். உபயத்துல்லா |  |
| சுற்றுச்சூழல் | டி. பி. எம். மொகைதீன் கான் |  |
| காடுகள் | என். செல்வராஜ் |  |
| நெடுஞ்சாலைகள் | மு. பெ. சாமிநாதன் |  |
| தகவல் தொழில்நுட்பம் | பூங்கோதை ஆலடி அருணா |  |
| சமூக நலம் | பெ. கீதா ஜீவன் |  |
| ஆதி-திராவிடர் நலன் | ஆ. தமிழரசி |  |
| மீன்வளம் | கே. பி. பி. சாமி |  |
| பால்வள மேம்பாடு | உ. மதிவாணன் |  |
| காதி | கா. இராமச்சந்திரன் | } |
# ஆல்பிரைட்டு-கோல்டுமேன் ஆக்சிசனேற்றம்

**ஆல்பிரைட்டு-கோல்டுமேன் ஆக்சிசனேற்றம்** (*Albright–Goldman oxidation*) என்பது கரிம வேதியியலில் ஒரு பெயர் வினையாகும். முதன்முதலில் 1965 ஆம் ஆண்டு அமெரிக்க வேதியியலாளர்களான ஜே. டொனால்ட் ஆல்பிரைடும் இலியோன் கோல்ட்மேனும் இவ்வினையை விவரித்தனர். இந்த வினை முதன்மை ஆல்ககால்களிலிருந்து ஆல்டிகைடுகள் தயாரிப்பதற்கு மிகவும் பொருத்தமானது. இதேபோல், இரண்டாம் நிலை ஆல்ககால்களை ஆக்சிசனேற்றம் செய்து கீட்டோன்களை உருவாக்கலாம். டைமெத்தில் சல்பாக்சைடு/அசிட்டிக் நீரிலி ஆக்சிசனேற்ற முகவராகச் செயல்படுகிறது.  

இந்த வினை மேலும் தொடர்ந்து கார்பாக்சிலிக் அமிலத்திற்குச் செல்லாது.  

பின்வரும் படம் இவ்வினையின் வினை பொறிமுறையைக் காட்டுகிறது.  

முதலாவதாக, டைமெத்தில் சல்பாக்சைடு **1** அசிட்டிக் நீரிலியுடன் வினைபுரிந்து ஒரு சல்போனியம் அயனியை உருவாக்குகிறது. இது முதன்மை ஆல்ககாலுடன் ஒரு கூட்டு வினையில் வினைபுரிகிறது. மேலும், அசிட்டிக் அமிலம் பிளவுபடுகிறது. இதனால் இடைநிலை **2** உருவாகிறது. பிந்தையது அசிட்டிக் அமிலம் மற்றும் டைமெத்தில் சல்பைடை நீக்கி ஆல்டிகைடாக வினைபுரிகிறது.  

## உதாரணம்
ஆல்பிரைட்டு-கோல்டுமேன் ஆக்சிசனேற்றம் குறிப்பாக ஓர் இலேசான ஆக்சிசனேற்ற செயல்முறையாகும். எனவே, இது இண்டோல் ஆல்கலாய்டுகள் போன்ற தேர்ந்தெடுக்கப்படாத ஆக்சிசனேற்ற முகவர்களுக்கு உணர்திறன் கொண்ட சேர்மங்களின் ஆக்சிசனேற்றத்திற்கு ஏற்றது. இந்த வினையை சுடெரிக் தடைசெய்யப்பட்ட ஐதராக்சில் குழுக்களுக்கும் பயன்படுத்தலாம். அதன் பயன்பாட்டிற்கு ஒரு எடுத்துக்காட்டு இண்டோல் ஆல்கலாய்டு யோகிம்பைன் தயாரிப்பு வினையாகும்.  

## மாற்றுவினை
முதன்மை ஆல்ககால்களை ஆல்டிகைடுகளாக ஆக்சிசனேற்றம் செய்வதற்கான மாற்று முறை சுவெர்ன் ஆக்சிசனேற்றம் ஆகும்.
# சிவ ராம் காலர்

**சிவ ராம் காலர்** (*Shiv Ram Kaler*) என்பவர் இந்தியாவில் பஞ்சாப்பினைவச் சேர்ந்த ஓர் அரசியல்வாதியாவார். இவர் எசு.ஆர். காலர் என்ற பெயராலும் அழைக்கப்படுகிறார். ஓய்வுபெற்ற அதிகாரியான இவர், சிரோமணி அகாலிதளம் கட்சியின் உறுப்பினராக பஞ்சாப் அரசியலில் இயங்கினார். பஞ்சாப் சட்டமன்றத்தில் இயக்ரான் சட்டமன்றத் தொகுதியைப் பிரதிநிதித்துவப்படுத்தினார்.  

## பின்னணி
### ஆரம்பகால வாழ்க்கை
சிவ ராம் காலர் ரவிதாசியா குடும்பத்தில் உசாகர் ராம் காலருக்கு மகனாகப் பிறந்தார்.  
### குடிமைப் பணி அலுவலர்
அரசியலில் நுழைவதற்கு முன்பு, காலர் 2011 ஆம் ஆண்டு நவம்பர் மாதம் வரை பஞ்சாப் குடிமைப் பணி அதிகாரியாகப் பணியாற்றினார். லூதியானாவின் கூடுதல் துணை ஆணையராக நியமிக்கப்பட்டிருந்தார்.  

### அரசியல்
2012 ஆம் ஆண்டு நடைபெற்ற பஞ்சாப் சட்டமன்றத் தேர்தலில், சிரோமணி அகாலி தளம் கட்சியைச் சேர்ந்த எசு. ஆர். காலர், சக்ரான் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 53,031 வாக்குகள் பெற்று வெற்றி பெற்றார், 52,825 வாக்குகள் பெற்ற இந்திய காங்கிரசு கட்சியின் இசார் சிங்கை மிகக் குறுகிய வாக்குகள் வித்தியாசத்தில் தோற்கடித்தார். 2022 ஆம் ஆண்டு நடைபெற்ற தேர்தலில், மீண்டும் இவர் போட்டியிட்டார், ஆனால் ஆம் ஆத்மி கட்சியின் சரவ்சித்து கவுர் மனுகேவிடம் 39,656 வாக்குகள் வித்தியாசத்தில் தோல்வியடைந்தார்.  

சட்டமன்ற உறுப்பினராக இருந்த காலத்தில், எசு.ஆர். காலர் பஞ்சாப் சட்டமன்றத்தில் குறிப்பிடத்தக்க பதவிகளை வகித்தார்:  
- தலைவர்: மனுக்கள் குழு
- உறுப்பினர்: பொதுக் கணக்குக் குழு
- உறுப்பினர்: பட்டியல் சாதியினர் மற்றும் பிற்படுத்தப்பட்டோர் நலனுக்கான குழு
# அந்த்துவார்


**ஹந்த்துவார்** (*Handwara*), இந்தியாவின் ஜம்மு காஷ்மீர் ஒன்றியப் பகுதியின் குப்வாரா மாவட்டத்தில் உள்ள நகராட்சி மன்றத்துடன் கூடிய நகரம். இது மாவட்டத் தலைமையிடமான குப்வாராவிற்கு தெற்கே 17.1கிலோமீட்டர் தொலைவிலும், மாநிலத் தலைநகர் சிறிநகருக்கு வடமேற்கே 71.6 கிலோமீட்டர் தொலைவிலும் உள்ளது. ஹந்துவாரா நகரம் ஆப்பிள் தோட்டங்களுக்கும், வாதுமைக் கொட்டைக்கும் பெயர் பெற்றது.  

## புவியியல்
பாகையில் அமைந்த ஹந்துவாரா நகரம், கடல் மட்டத்திலிருந்து1,582 மீட்டர் (5,190 அடி) உயத்தில் பிர் பாஞ்சல் மலைத்தொடரில் உள்ளது. இந்நகரத்தில் ஜீலம் ஆற்றின் துணை ஆறான போக்ரு ஆறு பாய்கிறது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 2,011 குடியிருப்புகளும் கொண்ட ஹந்த்துவார் நகராட்சியின் மக்கள் தொகை 13,600 ஆகும். அதில் 7,379 ஆண்கள் மற்றும் 6,221 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 14.25% வீதம் உள்ளனர். பாலின விகிதம் 1000 ஆண்களுக்கு 843 பெண்கள் வீதம் உள்ளனர். சராசரி எழுத்தறிவு 77.26% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 0.43 % மற்றும் 0.12% ஆக உள்ளனர். இந்து சமயத்தினர் 8.25%, இசுலாமியர் 90.29%, சமணர்கள், கிறித்தவர்கள் 0.51%, சீக்கியர்கள் 0.54% மற்றும் பிற சமயத்தினர் 0.41% % வீதம் உள்ளனர்.  
## கல்வி நிலையங்கள்
- அரசு மருத்துவக் கல்லூரி, ஹந்த்துவார்
- அரசு கலை மற்றும் அறிவியல் கல்லூரி, ஹந்த்துவார்
- அரசு ஆண்கள் மேனிலைப் பள்ளி, ஹந்த்துவார்
- அரசு பெண்கள் மேனிலைப் பள்ளி, ஹந்த்துவார்
- அரசு தொழிற்பயிற்சி நிலையம், ஹந்த்துவார்
## போக்குவரத்து
### இரயில்
ஹந்த்துவாருக்கு அருகில் அமைந்த தொடருந்து நிலையம் 30 கிலோமீட்டர் தொலைவில் உள்ள பாரமுல்லா தொடருந்து நிலையம் ஆகும்.  

### சாலைப் போக்குவரத்து
தேசிய நெடுஞ்சாலை எண் 701 பாரமுல்லா-ரபியாபாத்-குப்வாரா- ஹந்த்துவார்-தங்தாரை நகரங்களை இணைக்கிறது.  
## தீவிரவாத தாக்குதல்கள்
2016 அந்த்துவார் இராஷ்டிரிய ரைபிள்ஸ் முகாம் மீது இஸ்லாமியத் தீவிரவாதிகள் நடத்திய தாக்குதலில் 3 திவீரவாதிகள் கொல்லப்பட்டனர்.
# சராரி செரீப்



**சராரி செரீப்** (*Charari Sharief*), இந்தியாவின் ஜம்மு காஷ்மீர் ஒன்றியப் பகுதியின் பட்காம் மாவட்டத்தில் உள்ள பேரூராட்சி ஆகும்.இவ்வூரில் இசுலாமிய சூபி ஞானியின் நினைவுப் பள்ளிவாசல் அமைந்துள்ளது. சராரி செரீப் நகரம், மாவட்டத் தலைமையிடமான பட்காமிற்கு தெற்கே 26.5 கிலோமீட்டர் தொலைவிலும், சிறிநகருக்கு தெற்கே 31.7 கிலோமீட்டர் தொலைவிலும் உள்ளது.  

## புவியியல்
கடல் மட்டத்திலிருந்து உயரத்தில், பிர் பாஞ்சல் மலைத்தொடரில் சராரி செரீப் நகரம் அமைந்துள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 12 வார்டுகளும், 2,098 குடியிருப்புகளும் கொண்ட சராரி செரீப் நகரத்தின் மக்கள் தொகை 11,533 ஆகும். அதில் 5,904 ஆண்கள் மற்றும் 5,629 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 14.20% வீதம் உள்ளனர். பாலின விகிதம் 1000 ஆண்களுக்கு 953 பெண்கள் வீதம் உள்ளனர். சராசரி எழுத்தறிவு 65.66% ஆக உள்ளது. இதன் மக்கள் தொகையில் இசுலாமியர் 99.80% மற்றும் பிற சமயத்தினர் 0.20% வீதம் உள்ளனர்.  

## தீவிரவாத தாக்குதல்கள்
அக்டோபர் 2001ல் வெள்ளிக் கிழமை சராரி செரீப் மசூதியில் தொழுகை முடித்த வெளியே வந்த முஸ்லீம்கள் மீது சுன்னி இஸ்லாமியத் தீவிரவாதிகள் துப்பாக்கியால் சுட்டதில் 4 பேர் சம்ப இடத்தில் கொல்லப்பட்டனர் மற்றும் 50 பேர் காயமடைந்தனர்.  

2015ல் அதே பள்ளிவாசல் மீது தீவிரவாதிகள் கையெறி குண்டு வீசியதில் 10 பக்தர்கள் காயமடைந்தனர்.
# லைகோடான் மெரிடியனலிசு



**லைகோடான் மெரிடியனலிசு** (*Lycodon meridionalis*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இந்தப் பாம்பு வியட்நாம், லாவோஸ் மற்றும் சீனாவில் காணப்படுகிறது. இது பொதுவாக வியட்நாமிய பெரிய பல் பாம்பு என்று அழைக்கப்படுகிறது. இப்பாம்பு முட்டையிட்டு இனப்பெருக்கம் செய்யக்கூடியது.
# லைகோடான் கிப்சோனே



*'லைகோடான் சயுயென்சிசு* (*Lycodon zayuensis*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இந்த பாம்பு தாய்லாந்தில் காணப்படுகிறது. தாய்லாந்தில் உள்ள வனவிலங்குகள் மற்றும் குறிப்பாக, இந்த புதிய இனத்தின் வகையை உள்ளடக்கிய முதன்மைக் காடுகளின் பாதுகாப்பில் ஈடுபட்டதற்காக, "தாய்லாந்தின் பறவைகள் பாதுகாப்பு சங்கத்தின்" நிர்வாக இயக்குநரும், "லவ் வனவிலங்கு அறக்கட்டளையின்" நிர்வாகக் குழுவின் தலைவருமான திருமதி நான்சி லின் கிப்சனின் பெயரால் இந்தச் சிற்றினம் பெயரிடப்பட்டது.
# 2001 ஜம்மு மற்றும் காஷ்மீர் சட்டமன்றத் தாக்குதல்



1 அக்டோபர் 2001 அன்று சிறிநகரில் உள்ள சம்மு காசுமீர் சட்டப் பேரவை வளாகத்தில் மதியம் 2 மணி அளவில் நுழைந்த ஜெய்ஸ்-இ-முகமது அமைப்பின் தீவிரவாதிகள் காரில் வெடிகுண்டுகளை நிரப்பி தற்கொலை தாக்குதலை நடத்தினர். இந்நிகழ்வில் 38 பொதுமக்கள் மற்றும் ஜெய்ஸ்-இ-முகமது அமைப்பின் 3 தீவிரவாதிகள் கொல்லப்பட்டனர்.மேலும் 40 பேர் காயமடைந்தனர்.இத்தற்கொலைப் படைத் தாக்குதலுக்கு ஜெய்ஸ்-இ-முகமது எனும் தீவிரவாத அமைப்பினர் பெறுப்பேற்றனர்.  

## இதனையும் காண்க
- இந்தியாவில் பயங்கரவாத தாக்குதல்களின் பட்டியல்
# பிரமோத் குமார் சிங்


**பிரமோத் குமார் சிங்** (*Pramod Kumar Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் அவுரங்காபாத் மாவட்டம் இரபிகஞ்ச் பகுதியினைச் சேர்ந்தவர். இவர் 1985ஆம் ஆண்டு அவுரங்காபாத் சச்சிதானந்தா சின்கா கல்லூரியில் இடைநிலைப் படிப்பினை பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் இரபிகஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2025
# லீ மெங்


**லீ மெங்** (மலாய்; ஆங்கிலம்: *Lee Meng* சீனம்: *李明*) (1926–2012); என்பவர் மலேசிய பொதுவுடைமை புரட்சியாளர்; மலாயா பொதுவுடைமை கட்சியின் (*Communist Party of Malaya*) (**CPM**) முன்னணி உறுப்பினர்; மலாயா மக்களின் சப்பானிய எதிர்ப்பு இராணுவத்தில் (*Malayan People's Anti-Japanese Army*) (**MPAJA**), மலாயாவில் சப்பானிய ஆக்கிரமிப்பிற்கு எதிராக கொரில்லா போர்களில் பங்கேற்றவர் ஆவார்.  

1948-ஆம் ஆண்டு மலாயா அவசரகாலத்தின் போது, பிரித்தானிய மலாயா ஆட்சிக்கு எதிராகப் போராடுவதற்காக மலாயா தேசிய விடுதலை இராணுவப் படையில் இணைந்த இவர்; உள்ளூர்ப் பொதுவுடைமை இயக்கத்தில் மிகவும் திறமையான உறுப்பினர்களில் ஒருவராக அறியப்பட்டார்; பேராக் மாநிலத்தில் **கெப்பாயாங் கும்பல்** *(Kepayang Gang)* எனும் இரகசியக் கும்பலின் தலைவராகவும் செயல்பட்டார்.  

1945 செப்டம்பர் 12-ஆம் தேதி, மலாயாவில் சப்பானியர்கள் சரணடைந்தனர்; இதன் தொடர்ச்சியாக பிரித்தானிய மலாயாவில் இராணுவ நிருவாகம் நிறுவப்பட்டது. அந்த வேளையில் லீ மெங்; பேராக், அன்சன் விரிகுடாவில் (இன்றைய தெலுக் இந்தான்) நகரில் உள்ள ஒரு சீனப் பள்ளியில் பள்ளி ஆசிரியராகப் பணியாற்றினார்.  

அவர் பொறுப்பு வகித்த காலத்தில், மலாயா பொதுவுடைமை கட்சியின் மத்திய குழு தகவல் தொடர்பு பதவிகளை, உயர் இரகசியப் பொதுவுடைமைத் தகவல் தொடர்பு வலையமைப்புகளுடன் ஒருங்கிணைத்தார். இந்த வலையமைப்புகள் பகாங், சிலாங்கூர், பினாங்கு போன்ற மாநிலங்களுடன் ஒருங்கிணைக்கப்பட்டன. இதையும் தாண்டிய நிலையில், தொலைவில் இருந்த சிங்கப்பூருடனும் தொடர்புகளைக் கொண்டிருந்தன. அதே ஆண்டில், அங்கேரிய மக்கள் குடியரசு அரசாங்கம், பிரித்தானியரான எட்கர் சாண்டர்ஸ் *(Edgar Sanders)* என்பவரை லீ மெங்கிற்குப் பதிலாக மாற்ற முன்வந்தது. சந்தேகத்திற்குரிய உளவு பார்த்ததாக எட்கர் சாண்டர்ஸ் மீது புடாபெஸ்டில் ஏற்கனவே குற்றம் சாட்டப்பட்டு இருந்தது.  

அந்தக் கட்டத்தில் ஐக்கிய இராச்சியத்தின் பிரதமராகப் பதவி வகித்த வின்ஸ்டன் சர்ச்சில் தொடக்கத்தில் மறுத்துவிட்டார். ஆனால், பேராக் சுல்தான் அவர்களின் வேண்டுகோளைப்ப் பின்பற்றி, வின்ஸ்டன் சர்ச்சில் மன்னிப்பு வழங்க ஒப்புக்கொண்டார். லீ மெங்கின் தண்டனை குறைக்கப்பட்டது. பின்னர் அவர் 1964-ஆம் ஆண்டில் சீன மக்கள் குடியரசிற்கு நாடுகடத்தப்பட்டார். அதற்கு முன்பு அவர் தைப்பிங் சிறையில் 11 ஆண்டுகள் சிறைத்தண்டனை அனுபவித்தார்.  

## இறப்பு
சீனாவுக்கு நாடுகடத்தப்பட்ட பிறகு, லீ மெங் தன்னுடைய தாயாருடன் மீண்டும் இணைந்தார். அவரின் தாயார் இறக்கும் வரையிலும் அங்கேயே இருந்தார். 1965-ஆம் ஆண்டு, லீ மெங்கிற்கு முன்னர் நாடுகடத்தப்பட்ட மலாயா பொதுவுடைமை கட்சியின் தலைவர்களின் ஒருவரான சென் தியென் *(Chen Tien)* என்பவரை மணந்தார். சின் பெங்கின் மிகவும் நம்பகமான உதவியாளர்களில் ஒருவராக சென் தியென் பதவி வகித்தவர் ஆவார்.  

திருமணத்திற்குப் பின்னர் இருவரும் தெற்கு தாய்லாந்திற்குச் செல்லத் திட்டமிட்டிருந்தனர். ஆனால் செப்டம்பர் 3, 1990 அன்று, சென் தியென் நுரையீரல் புற்றுநோயால் இறந்தார். ஆகத்து 2007-இல், லீ மெங் தன்னுடைய விசாரணை வழக்கறிஞர்களில் ஒருவரான லிம் பைக் கான் என்பவரைச் சந்திக்க மலேசியாவிற்குப் பயணம் செய்தார். சீனாவின் குவாங்சௌ நாகரில், சூன் 2, 2012-இல் தன் 86-ஆவது வயதில் காலமானார்.
# படகைக்கா பள்ளம்

படிமம், 2016.]]  
வின் படிமம்.]]  
**படகைக்கா பள்ளம்** *(Batagaika crater), உருசியம்: Батагайский кратер, உருமானியம்: Batagaysky krater)* என்பது, செர்சுகி மலைத்தொடர் பகுதியில் உள்ள ஒரு வெப்பக் கரைவு நிலப்பரப்பு பகுதியின் தாழ்வுப் பள்ளமாகும். உலகில் அறியப்பட்ட மிகப்பெரிய நிலத்தடி உறைபனி பள்ளமாக உள்ள இது, உருசியாவின் சகா குடியரசின் வெர்கோயன்சுகி மாவட்டத்தில் உருவாகியுள்ளது. பூமியின் **நரகத்திற்கான நுழைவாயில்** வர்ணிக்கப்படும் இப்பள்ளம், கோடைக்காலத்தில் அடிக்கடி பாறைகளின் ஓரங்களில் தண்ணீர் கொட்டும் சத்தத்தாலும், பூமி இடிந்துவிழும் சத்தத்தாலும், மோதலாலும் “இது மிகவும் சத்தமாக இருக்கிறது” என்று இங்கிலாந்தின் சசெக்சு பல்கலைக்கழகத்தின் புவியியலாளர் ஜூலியன் மர்டன் கூறுகிறார், அவர் தனது ஆராய்ச்சியின் ஒரு பகுதியாக அந்த இடத்தைப் பார்வையிட்டார் என்பது குறிப்பிடத்தக்கது.  

## விளக்கம்

இந்தப் பள்ளமானது, 100 மீட்டர் (328 அடி) ஆழம் வரை ஒரு கிலோமீட்டர் நீளமுள்ள வெட்டுக்காயம் போல் உருவாகி, கிழக்கு சைபீரியாவின் டைகா வரை வளர்ந்து வருகிறது. மேலும் இது படகைக்காவின் தென்கிழக்கே 10 கிமீ (6.2 மைல்) தொலைவிலும், தலைநகர் யாகுட்சுக்குக்கு வடகிழக்கே சுமார் 660 கிமீ (410 மைல்) தொலைவிலும், எசே-கய்யா குடியேற்றத்திலிருந்து வடகிழக்கே 5 கிமீ (3.1 மைல்) தொலைவிலும் அமைந்துள்ளது. இந்த அமைப்பு, யானா ஆற்றின் வலது துணை ஆறான படகைக்காவின் பெயரால் அழைக்கப்படுகிறது. 1960களில் சுற்றியுள்ள காடுகள் அழிக்கப்பட்ட பிறகு, உருகும் நிரந்தர உறைபனி காரணமாக இந்த நிலம் மூழ்கத் தொடங்கிதாகவும், மேலும் வெள்ளப்பெருக்கும் பள்ளத்தின் விரிவாக்கத்திற்கு பங்களித்ததாகவும், பள்ளத்தின் விளிம்பைச் சுற்றியுள்ள சேற்றில் புதைப்பட்ட பனியுக பழங்கால புதைபடிவங்களை ஆராய்ச்சியாளர்கள் கண்டறிந்துள்ளனர்.இந்தப் பள்ளத்தில் தொடர்ந்து நிலச்சரிவுகள் ஏற்படுவதாலும், நிரந்தர உறைபனி தொடர்ந்து உருகி வருவதாலும், விளிம்பு மிகவும் நிலையற்றதாக உள்ளது. மேலும் இந்தப் பள்ளம் தற்போது அளவு அதிகரித்து வருவதாகவும் கருதப்படுகிறது.  

சில நேரங்களில் ஒரு திருக்கை மீன் அல்லது தலைப்பிரட்டை போல விவரிக்கப்படும் படகைக்கா பள்ளம், சைபீரியாவில் விரிவடைந்து வரும் உலகின் மிகப்பெரிய நிரந்தர பனிப் பள்ளம் ஆகும். கடந்த 60 ஆண்டுகளில் தொடர்ச்சியான காட்சியை உருவாக்க, 1960 களில் சேகரிக்கப்பட்ட வகைப்படுத்தப்படாத செயற்கைக்கோள் படங்கள் முதல் லாண்ட்சட் மற்றும் ஐரோப்பாவின் கோப்பர்நிக்கசு சென்டினல்-2 செயற்கைக் கோளிலிருந்து தற்போதைய பன்நிறைமாலைக் கூறாக்க உணரியின் படங்கள் வரை பல செயற்கைக்கோள்கள் பள்ளத்தின் வளர்ச்சியைப் பதிவு செய்துள்ளன.  

## முக்கியத்துவம்
படகைக்கா பள்ளத்தாக்கு சுவரில் வெளிப்படக்கூடிய ஒவ்வொரு அடுக்கும் காலப்போக்கில் எடுக்கப்பட்ட ஒரு ஒளிப்படம் போன்றது, இது விஞ்ஞானிகள் கடந்த கால காலநிலையைப் புரிந்துகொள்ள உதவுகிறது. அடிப்பகுதியில் வெளிப்படும் நிரந்தர உறைபனி அடுக்குகள் 650,000 ஆண்டுகள் பழமையானதாக இருக்கலாம். பள்ளத்தாக்கில் மம்மியிடப்பட்ட வனவிலங்குகளையும் விஞ்ஞானிகள் கண்டுபிடித்துள்ளனர். 2018 ஆம் ஆண்டில், அழிந்துபோன குதிரை இனத்தின் 42,000 ஆண்டுகள் பழமையான குட்டியின் எச்சங்கள் கண்டுபிடிக்கப்பட்டன. மேலும் உறைந்த நிரந்தர உறைபனி மண் உருகும்போது, ​​அவை புவி வெப்பமடைதலைத் தூண்டும் [பைங்குடில் விளைவு|பசுமை இல்ல வாயுக்களான கார்பனீராக்சைடு, மீத்தேன் மற்றும் நைட்ரசு ஆக்சைடு வெளியிடுகின்றன.
# 2005 தில்லி குண்டுவெடிப்புகள்



**2005 தில்லி குண்டுவெடிப்புகள்** (*2005 Delhi bombings*), 29 அக்டோபர் 2005 அன்று மாலை லஷ்கர்-ஏ-தொய்பா மற்றும் இந்தியன் முஜாகிதீன் அமைப்புகளின் இசுலாமியத் தீவிரவாதிகள் தில்லியின் பாகர்கஞ்ச், சரோஜினி நகர் சந்தை மற்றும் கோவிந்தபுரி பகுதிகளில் நடத்திய வெடிகுண்டு தாக்குதல்களில், 61 பொதுமக்கள் கொல்லப்பட்டனர் மற்றும் 92 பேர் காயமடைந்தனர்.இத்தாக்குதல்களுக்கு லஷ்கர்-ஏ-தொய்பா எனும் தீவிரவாத அமைப்பு பொறுப்பு ஏற்றது.இத்தாக்குதலில் இந்தியன் முஜாகிதீன் அமைப்பு தொடர்பில் இருந்ததாகக் கருதப்படுகிறது.  
## கொல்லப்பட்டவர்கள்
**29 அக்டோபர் தாக்குதலில் கொல்லப்பட்டவர்கள்**

| இடம் | இறந்தவர்கள் | காயமடைந்தவர்கள் | ஆதாரங்கள் |
| --- | --- | --- | --- |
| பாகர்கஞ்ச் குண்டு வெடிப்பு | 18 | 60 | <small>(Rediff)</small> |
| சரோஜினி நகர் சந்தை குண்டு வெடிப்பு | 43 | 28 | <small>(Rediff)</small> |
| கோவிந்தபுரி குண்டு வெடிப்பு | 0 | 4 | <small>(Rediff)</small> |
| **மொத்தம்** | **61** | **92** | } |
## இதனையும் காண்க
- இந்தியாவில் பயங்கரவாத தாக்குதல்களின் பட்டியல்
# லைகோடான் இர்வினி



*'லைகோடான் இர்வினி* (*Lycodon irwini*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இது இந்தியாவில் நிக்கோபார் தீவுகளை தாயகமாகக் கொண்டது.  

## சொற்பிறப்பியல்
இந்த சிற்றினத்தின் குறிப்பிட்ட பெயரான, *இர்வினி*, ஆத்திரேலிய மிருகக்காட்சிசாலையின் புரவலரும் பாதுகாப்பாளருமான இசுடீவ் இர்வின் நினைவாக பெயரிடப்பட்டது.  

## விளக்கம்
*லைகோடான் இர்வினி* சராசரியாக 71 முதல் 84 சென்டிமீட்டர் (27,9 முதல் 33 அங்குலங்கள்) நீளம் வரை வளரக்கூடியது. 119 சென்டிமீட்டர்கள் (46,8 அங்குலங்கள் வரை) நீளமுள்ள மாதிரிகளும் கண்டுபிடிக்கப்பட்டுள்ளது. இதன் உடல் மெல்லியதாக இருக்கும். நீண்ட வால் படிப்படியாக ஒரு வெண்மை நிற முனைய உடற்மேல் செதிலில் சுருங்குகி முடிகிறது. தலை நீள்வட்ட வடிவில் சற்று தட்டையாக உள்ளது. இதன் வால் நீளம் சராசரியாக 16 முதல் 18 சென்டிமீட்டர் (6.2 முதல் 7 அங்குலம்) வரை இருக்கும்.  

## பரவல்
*லைகோடான் இர்வினி* ஈரமான பசுமையான காடுகளை விரும்புகிறது. இது கிரேட் நிக்கோபார் தீவில் மட்டுமே அறியப்படுகிறது, இது தீவுக்கு மட்டுமே பரவியிருக்கலாம் என்று கூறுகிறது.
# 2002 கொல்கத்தா அமெரிக்க பண்பாட்டு மையம் மீதான தாக்குதல்



**2002 கொல்கத்தா அமெரிக்க பண்பாட்டு மையம் மீதான தாக்குதல்**, இந்தியாவின் மேற்கு வங்காள மாநிலத்தின் தலைநகரான கொல்கத்தாவில் உள்ள அமெரிக்க பண்பாட்டு மையம் மீது 22 சனவரி 2002 அன்று இசுலாமியத் தீவிரவாதிகள் ஏகே-47 துப்பாக்கிகளால் சுட்டதில் 4 காவல்துறையினரும், ஒரு தனியார் காவலரும் கொல்லப்பட்டனர். இப்பண்பாட்டு மையத்தில் ஒரு நூலகம் மற்றும் அமெரிக்க தூதரகத்தின் பொது விவகாரங்கள் பிரிவுகள் செயல்பட்டுக் கொண்டிருந்தது.இத்தாக்குதலுக்கு ஹர்கத்-உல்-ஜிகாத்-அல்-இஸ்லாமி எனும் இசுலாமிய தீவிரவாத அமைப்பு பொறுப்பு ஏற்றது.  
## இதனையும் காண்க
- இந்தியாவில் பயங்கரவாத தாக்குதல்களின் பட்டியல்
# 2002 மும்பை பேருந்து குண்டு வெடிப்பு


**2002 மும்பை பேருந்து குண்டு வெடிப்பு**, 2 டிசம்பர் 2002 அன்று மும்பை பேருந்தில் வைக்கப்பட்டிருந்த வெடிகுண்டு கட்கோபர் பேருந்து நிலையத்தில் 18:45 மணி அளவில் வெடித்து சிதறியதில் 2 பயணிகள் கொல்லப்பட்டனர் மற்றும் 50க்கும் மேற்பட்டோர் காயமடைந்தனர்.  

பின்னர் அந்தேரியில் வேறு ஒரு பேருந்தில் வைக்கப்பட்டிருந்த வெடிகுண்டை காவல்துறையினர் செயலிழக்கச் செய்தனர்.இச்செயலுக்கு எந்த தீவிரவாத அமைப்பும் பொறுப்பேற்கவில்லை.  
## இதனையும் காண்க
- இந்தியாவில் பயங்கரவாத தாக்குதல்களின் பட்டியல்
# லைகோடான் ஜாரா



*'லைகோடான் ஜாரா* (*Lycodon jara*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். பொதுவாக இவை இரட்டை புள்ளி ஓநாய் பாம்பு என்று அழைக்கப்படுகிறது. *லைகோடான் ஜாரா* ஆசியாவில் மட்டுமே காணப்படும் அகணிய உயிரி.  

## பரவல்
வங்காளதேசம், இந்தியா (அசாம், ஒடிசா, அருணாசலப் பிரதேசம், மணிப்பூர், மேற்கு வங்கம் மற்றும் உத்தரப் பிரதேசத்தின் சில பகுதிகள்) நேபாளம் ஆகிய நாடுகளில் *லை. ஜாரா* காணப்படுகிறது.  

## விளக்கம்
பள்ளத்தில் இருக்கும் கண், சிறியது. 7 வரிசைகளில், தோள்பட்டை செதில்கள் மென்மையாக இருக்கும். வயிற்றுப்புறச் செதில்கள் 167-175, பக்கவாட்டாக கோணப்படுத்தாமல், குத வகுக்கப்பட்ட வாலடிச் செதில்கள் 56-63 வரை இரண்டு வரிசைகளில் அமைந்துள்ளன. இதனுடைய நீளம் 35 செ.மீ. நீளம் வரை இருக்கும்.  

## படங்கள்
# நீல் பர்னார்டு



**நீல் டி. பர்னார்டு** (**Neal D. Barnard**) (பிறப்பு: 10 ஜூலை 1953) ஒரு அமெரிக்க மருத்துவரும், நூலாசிரியரும், விலங்குரிமை ஆர்வலரும், பொறுப்புள்ள மருத்துவத்திற்கான மருத்துவர்கள் குழுவின் (PCRM) நிறுவனத் தலைவரும் ஆவார். பர்னார்டு தாவர அடிப்படையிலான முழுமையான உணவு முறையைக் குறித்த புத்தகங்களை எழுதியுள்ளார்.  

## வாழ்க்கைக் குறிப்பு
பர்னார்டு வடக்கு டகோட்டாவின் ஃபார்கோ நகரில் பிறந்து வளர்ந்தவர். அவர் ஜார்ஜ் வாஷிங்டன் பல்கலைக்கழக மருத்துவப் பள்ளியில் மருத்துவப் பட்டம் பெற்றார், அங்கு அவர் நனிசைவ உணவுமுறை குறித்து ஆராயத் தொடங்கினார். அவர் அமெரிக்க மனநல மருத்துவம் மற்றும் நரம்பியல் வாரியத்தால் வாரியச் சான்றிதழ் பெற்றவரும், அமெரிக்க இருதயவியல் கல்லூரியின் உறுப்பினரும், அமெரிக்க மருத்துவ சங்கத்தின் வாழ்நாள் உறுப்பினரும் ஆவார்.  

பர்னார்டு விலங்குரிமைகளுக்கும் குரல் கொடுப்பவர் ஆவார். அவர் பீட்டா அமைப்பின் *அனிமல் டைம்ஸ்* இதழுக்கு கட்டுரைகளைப் பங்களித்துள்ளார்.  

## விருதுகள்
- வாழ்வுமுறை மருத்துவ முன்னோடி விருது (Lifestyle Medicine Trailblazer Award), 2016 – அமெரிக்க வாழ்வுமுறை மருத்துவக் கல்லூரி (American College of Lifestyle Medicine [ACLM]) வழங்கியது
- 6வது தாவர உணவுத் திட்ட வழிகாட்டி விருது (Plantrician Project Luminary Award), 2019 – பிளான்ட்ரிசியன் ப்ராஜெக்டு அமைப்பு வழங்கியது

## இவற்றையும் காண்க
- விலங்குரிமை

## மேற்கோள் தரவுகள்

## வெளியிணைப்புகள்

- 
-
# பொறுப்புள்ள மருத்துவத்திற்கான மருத்துவர்கள் குழு



**பொறுப்புள்ள மருத்துவத்திற்கான மருத்துவர்கள் குழு** (*The Physicians Committee for Responsible Medicine* அல்லது *PCRM*) என்பது அமெரிக்காவின் வாஷிங்டன், டி.சி. நகரில் அமைந்து செயற்பட்டு வரும் ஒரு இலாப நோக்கற்ற ஆராய்ச்சி அமைப்பாகும். சாரிட்டி நேவிகேட்டர் நிறுவனத்தின் கூற்றுப்படி, PCRM குழுவானது "கனிவுடன் கூடிய பயன்மிகு மருத்துவ நடைமுறை, ஆராய்ச்சி, மற்றும் சுகாதார மேம்பாட்டிற்காக" செயற்படும் அமைப்பாகும்.  

இம்மருத்துவ அமைப்பு மருத்துவரும் மருத்துவ ஆராய்ச்சி அறிஞருமான நீல் பர்னார்டு என்பவரால் 1985-ல் நிறுவப்பட்டது ஆகும். இலாப நோக்கற்ற இந்த அமைப்பில் தற்போது 17,000 மருத்துவர்கள் உட்பட கிட்டத்தட்ட ஒரு மில்லியன் (பத்து லட்சம்) உறுப்பினர்கள் உள்ளனர்.  

## இவற்றையும் காண்க
- நீரிழிவு நோய்
- தாவர உணவுமுறை
- நனிசைவவியல்
- விலங்குரிமை இயக்கம்

## மேற்கோள் தரவுகள்

## வெளியிணைப்புகள்
-
# கருகம்பனை


**கருகம்பனை**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் தெல்லிப்பழைக்கும் கீரிமலைக்கும் அருகாமையில் அமைந்துள்ளது.  

## ஆலயங்கள்
- கருகம்பனை கவுணாவத்தை நரசிங்க வைரவர் ஆலயம்
- கருகம்பனை இராஜராஜேஸ்வரி அம்பாள் ஆலயம்
# சென்னை பாடல்


" **சென்னை பாடல்** " (*The Madras Song*) என்பது இந்திய பாடகி சக்திஸ்ரீ கோபாலனின் ஒரு பாடலாகும். இது சென்னை நகரத்தை பெருமைபடுத்தும் விதமாக முருகப்பா குழுமத்தால் தயாரிக்கப்பட்டது. சென்னை நிறுவப்பட்ட 375 வது ஆண்டு நிறைவை நினைவுகூரும் வகையில் 2014 ஆகத்தில் "தி மெட்ராஸ் சாங்" தொடங்கப்பட்டது.  

இந்தப் பாடலின் தொடர்ச்சி, தி இந்து குழுமத்திற்காக ஓபஸ் ஜி7 ஆல் "மெட்ராஸ் பீட்ஸ்" என்று 2016 ஆம் ஆண்டு சென்னை நாளின் 377வது ஆண்டு விழாவின் மாலையில் தொடங்கப்பட்டது.  

## கதைக்களம்
இந்தப் பாடலின் அதிகாரப்பூர்வ காணொளி, வானூர்தியில் சொந்த ஊர் திரும்ப இயலாமல், சென்னையில் சிக்கித் தவிக்கும் ருச்சி குமாரைப் பின்தொடர்கிறது. மூன்று நாட்கள் சென்னையில் தங்க வேண்டிய நிலை ஏற்படுகையில், நகரத்தை ஆராய அதற்கான வழிகாட்டுதலுக்காக அவர் சமூக ஊடகங்களைப் பயன்படுத்துகிறார்.  

இந்தக் காணொளியில் நடிகர்/மாடல் யாஸ்மின் பொன்னப்பா ருச்சி குமாராக நடித்துள்ளார். இந்தக் காணொளியில் விசுவநாதன் ஆனந்த், கௌதம் வாசுதேவ் மேனன், சுதா ரகுநாதன், நரேஷ் ஐயர், ஆலாப் இராசு, ஹரிசரண், பிரியதர்சினி கோவிந்த், ஆர். ஜே. பாலாஜி, "கிரேசி" மோகன், "மாது" பாலாஜி ஆகியோர் தோன்றியுள்ளனர்.  

## குழு

- எழுத்தாளர் / இயக்குநர்: விஜய் பிரபாகரன்
- இசை இயக்குனர்: விஷால் சந்திரசேகர்
- பாடலாசிரியர்: சுபு
- பாடகர்: சக்திஸ்ரீ கோபாலன்
- ஒளிப்பதிவாளர்கள்: ஜிவிஎஸ் ராஜு, இம்ரான் அகமது கேஆர்
- முன்னணி நடிகை: யாஸ்மின் பொன்னப்பா
- நிருவாக தயாரிப்பாளர்: கிருஷ்ணா ராம்குமார்
- இணை இயக்குனர்: சுவாதி ரகுராமன்
- உதவி இயக்குநர்கள்: மீரா. கார்த்திக், கீர்த்தி ராஜு
- தயாரிப்பு உதவியாளர்: ஆர்.எம். ரமேஷ் குமார்
- ஒளிப்படமி உதவியாளர்: பாஸ்கர்
- ஸ்டைலிஸ்ட்: யாஸ்மின் பொன்னப்பா
- தயாரிப்புக்குப் பிந்தைய பணிகள்: ரெட் ஸ்டுடியோ
- படத்தொகுப்பு: விஜய் பிரபாகரன்
- வண்ணக்கலைஞர்: மதன்
- சின்னம் வடிவமைப்பு: ஹகுஹோடோ பெர்செப்ட், சென்னை
- முருகப்பா குழுமத்தால் தயாரிக்கப்பட்டது
- வானொலி கூட்டாளி: 92.7 பிக் வானொலி
# நாகேந்திர ரவுத்


**நாகேந்திர ரவுத்** (*Nagendra Raut*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சீதாமரி மாவட்டம் சுர்சண்டு பகுதியினைச் சேர்ந்தவர். நாகேந்திர ரவுத் 1984ஆம் ஆண்டு முசபர்நகர் பீகார் பல்கலைக்கழகத்தில் முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சுர்சண்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2025
# சதீசு குமார் சா


**சதீசு குமார் சா** (*Satish Kumar Sah*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் மதுபனி மாவட்டம் இலவ்ககா பகுதியினைச் சேர்ந்தவர். நிமவுலி சுபுலில் உள்ள பள்ளி ஒன்றில் 8ஆம் வகுப்பு வரை கல்வி பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் இலவ்ககா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2025
# வைசைட்டு



**வைசைட்டு** (*Vaesite*) என்பது NiS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  

பன்னாட்டு கனிமவியல் சங்கம் வைசைட்டு கனிமத்தை Va என்ற குறியீட்டால் அடையாளப்படுத்துகிறது.  

காங்கோ மக்களாட்சிக் குடியரசில் கேட்டரைட்டுடன் சேர்ந்து காணப்படுகிறது. இது பெல்சிய கனிமவியலாளரான இய்யோகன்னசு எஃப். வைசின் நினைவாகப் பெயரிடப்பட்டது. இக்கனிமம் பைரைட்டு குழுவின் ஒரு பகுதியாகும்.
# வடக்கு வங்காள சமவெளி

**வடக்கு வங்காள சமவெளி** (*North Bengal plains*) இந்தியாவின் மேற்கு வங்காள மாநிலத்தில் தெராய் மண்டலத்தின் தெற்கிலிருந்து தொடங்கி கங்கையின் இடது கரை வரை தொடர்கிறது. இயல்பைகுரியின் தெற்குப் பகுதிகள், வடக்கு தினாச்பூர் (சில முக்கிய வடக்குப் பகுதிகளைத் தவிர), தெற்கு தினாச்பூர், மால்டா மற்றும் கூச் பெகார் மாவட்டங்கள் இந்த புவியியல் பகுதியை உருவாக்குகின்றன. வடக்கு தினாச்பூர் மாவட்டத்தில் உள்ள குறுகிய நிலப்பரப்பு மகானந்தா வழித்தடம் என்று அழைக்கப்படுகிறது. இந்த வழித்தடம் வடக்கிலிருந்து தெற்காகச் சென்று மால்டா மாவட்டத்தை இயல்பைகுரி, அலிப்பூர்துவார் மற்றும் கூச் பெகர் சமவெளியுடன் இணைக்கிறது. வடக்கு மற்றும் தெற்கு தினாச்பூரின் முழுப் பகுதியும் வண்டல் நிறைந்த சமவெளியாகும்  

கங்கை-பிரம்மபுத்திரா நதி அமைப்பின் படிவுகளால் வடக்கு வங்காள சமவெளி உருவாக்கப்பட்டது. சில்லாங் பீடபூமிக்கும் சோட்டாநாக்பூர் பீடபூமிக்கும் இடையில் அமைந்துள்ள இராச்மகால்-காரோ இடைவெளியில் இந்த படிவு முக்கியமாக தோன்றுகிறது. சுந்தரவனப் பகுதி வரை தொடர்கிறது. மேலும் இது பெரும்பாலும் ஆறுகளிலுள்ள தோற்றத்தின் நான்காம் நிலை படிவுகளால் ஆனது. இமயமலை தோற்ற வண்டல்கள் இமயமலை முன்நிலப் படுகையில் படிந்து வடக்கு வங்காள சமவெளியை உருவாக்கின. இதன் மாற்றம் இன்றும் தொடர்கிறது.  

வடக்கு வங்காள சமவெளிகள் பகுதி பல மருத்துவ தாவரங்களுக்கும் தாயகமாகும்.
# பெல்துபி



**பெல்துபி** (*Beldubi*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.  

## புவியியல்
என்ற புவியியல் ஆள்கூறுகளில் பெதுபி கிராமம் அமைந்துள்ளது.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பெல்துபி நகரத்தின் மக்கள் தொகை 8983 ஆகும். இக்மக்கள் தொகையில் ஆண்கள் சதவீதம் 50% ஆகவும் பெண்கள் சதவீதம் 50%. ஆகவும் இருந்தது. பெல்துபியின் சராசரி கல்வியறிவு விகிதம் 62% ஆகும். இது தேசிய சராசரியான 59.5% என்பதை விட அதிகமாகும். ஆண்களில் 56% மற்றும் பெண்கள் 44% கல்வியறிவு பெற்றவர்களாக இருந்தார்கள். மக்கள் தொகையில் 14% பேர் 6 வயதுக்குட்பட்டவர்கள்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பெல்துபியின் மொத்த மக்கள் தொகை 10,871 ஆகும். இதில் 5,568 (51%) ஆண்களும் 5,303 (49%) பெண்களும் இருந்தனர். 6 வயதுக்குட்பட்ட குழந்தைகளிம் மக்கள் தொகை 1,360. பெல்துபியில் மொத்த கல்வியறிவு பெற்றவர்களின் எண்ணிக்கை 7,650 ஆகும். 6 வயதுக்கு மேற்பட்டவர்கள் மக்கள் தொகையில் 80.43% ஆக இருந்தது.
# பிகிககோலா



**பிகிககோலா** (*Bikihakola*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.  

## புவியியல்
என்ற புவியியல் ஆள்கூறுகளில் பிகிககோலா நகரம் அமைந்துள்ளது.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிகிககோலா நகரத்தின் மக்கள் தொகை 11901 ஆகும். இக்மக்கள் தொகையில் ஆண்கள் சதவீதம் 52% ஆகவும் பெண்கள் சதவீதம் 48%. ஆகவும் இருந்தது. பிகிககோலா சராசரி கல்வியறிவு விகிதம் 66% ஆகும். இது தேசிய சராசரியான 59.5% என்பதை விட அதிகமாகும். பிகிககோலாவில் மொத்த கல்வியறிவு பெற்றவர்களின் எண்ணிக்கை 10,557. கல்வியறிவு பெற்றவர்களில் 6 வயதுக்கு மேற்பட்டவர்கள் 82.53% என்பதை விட அதிகமாக இருந்தனர்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிகிககோலாவின் மொத்த மக்கள் தொகை 14,540 ஆகும். இதில் 7,517 (52%) ஆண்களும் 7,023 (48%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 1,749 ஆகும். பிகிககோலாவில் மொத்த கல்வியறிவு பெற்றவர்களின் எண்ணிக்கை 7,650 ஆகும். 6 வயதுக்கு மேற்பட்டவர்கள் மக்கள் தொகையில் 80.43% ஆக இருந்தது.
# கப்பீரியா



**கப்பீரியா** (*Gabberia*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்..  

## புவியியல்
. என்ற புவியியல் ஆள்கூறுகளில் கப்பீரியா நகரம் அமைந்துள்ளது.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கப்பீரியா நகரத்தின் மக்கள் தொகை 4974 ஆகும். இக்மக்கள் தொகையில் ஆண்கள் சதவீதம் 51% ஆகவும் பெண்கள் சதவீதம் 49%. ஆகவும் இருந்தது. கப்பீரியா சராசரி கல்வியறிவு விகிதம் 64% ஆகும். இது தேசிய சராசரியான 59.5% என்பதை விட அதிகமாகும். கப்பீரியாவில் ஆண்களின் கல்வியறிவு சதவீதம் 70 சதவீதமாகவும் பெண்களின் கல்வியறிவு சதவீதம் 57 சதவீதம் ஆகவும் இருந்தது. மொத்த மக்கள் தொகையில் 16 சதவீதம் பேர் 6 வயதுக்கு மேற்பட்டவர்களாக இருந்தனர்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கப்பீரியாமொத்த மக்கள் தொகை 5823 ஆகும். இதில் 2988 (51%) ஆண்களும் 2835 (49%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 775 ஆகும். கப்பீரியாவில் மொத்த கல்வியறிவு பெற்றவர்களின் எண்ணிக்கை 4110 ஆகும். 6 வயதுக்கு மேற்பட்டவர்கள் மக்கள் தொகையில் 82.41% ஆக இருந்தது.
# சகாப்பூர்



**சகாப்பூர்** (*Sahapur*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.  

## புவியியல்
. என்ற புவியியல் ஆள்கூறுகளில் சகாப்பூர் நகரம் அமைந்துள்ளது. இந்நகரம் கடல் மட்டத்திலிருந்து சராசரியாக 6 மீட்டர் (19 அடி) உயரத்தில் உள்ளது. சகாப்பூர் மேற்கு வங்காளத்தின் பங்குரா மாவட்டத்தில் உள்ள ஒண்டா காவல் நிலையம் மற்றும் சாந்தோர் பஞ்சாயத்தின் கீழ் உள்ள ஒரு சிறிய கிராமமாகும்.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சகாப்பூர் நகரத்தின் மக்கள் தொகை 7533 ஆகும். இக்மக்கள் தொகையில் ஆண்கள் சதவீதம் 51% ஆகவும் பெண்கள் சதவீதம் 49%. ஆகவும் இருந்தது. சகாப்பூர் நகரத்தின் சராசரி கல்வியறிவு விகிதம் 66% ஆகும். இது தேசிய சராசரியான 59.5% என்பதை விட அதிகமாகும். சகாப்பூர் நகரத்தில் ஆண்களின் கல்வியறிவு சதவீதம் 70 சதவீதமாகவும் பெண்களின் கல்வியறிவு சதவீதம் 62 சதவீதம் ஆகவும் இருந்தது. மொத்த மக்கள் தொகையில் 14 சதவீதம் பேர் 6 வயதுக்கு மேற்பட்டவர்களாக இருந்தனர்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சகாப்பூர் மொத்த மக்கள் தொகை 9022 ஆகும். இதில் 4675 (52%) ஆண்களும் 4347 (48%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 3528 ஆகும். சகாப்பூரின் மொத்த கல்வியறிவு பெற்றவர்களின் எண்ணிக்கை 6247 ஆகும். 6 வயதுக்கு மேற்பட்டவர்கள் மக்கள் தொகையில் 78.96% ஆக இருந்தது.
# சாம் சாங்க்லாண்டு


**சாமுவேல் எல். சாங்க்லாண்டு** (*Samuel L. Shankland* (பிறப்பு: அக்டோபர் 1, 1991) ஓர் அமெரிக்க சதுரங்கப் பேராதன் ஆவார். இவர் 2018 இல் அமெரிக்க சதுரங்க வாகையாளர் போட்டியில் வெற்றி பெற்றார்.  

சாங்க்லாண்டு 2008, 2009, 2011, 2012 ஆம் ஆண்டுகளில் கலிபோர்னியா மாநில வாகையாளராகவும், 2009 இல் மாநிலங்களுக்கான வாகையாளராகவும் வெற்றி பெற்றார். 2008 உலக 18-அகவைக்குட்பட்டோருக்கான வாகைப் போட்டியில் வெண்கலப் பதக்கம் வென்றார். 2010 இல் அமெரிக்க இளையோர் வாகைப் போட்டியில் வெற்றி பெற்றார். 2008 இல் பன்னாட்டு மாசுடர் பட்டத்தையும், 2011 இல் பேராதன் பட்டத்தையும் பெற்றார். 2600 என்ற பிடேயின் தரவுகளை 2012 இல் எட்டினார், 2014 இல் உலகின் முதல் 100 சிறந்த சதுரங்க வீரர்களில் பட்டியலில் இணைந்தார்.  

2025 அமெரிக்கக் கண்ட சதுரங்க வாகைப் போட்டியில் வெற்றி பெற்று, பிடேயின் 2025 சதுரங்க உலகக் கோப்பைப் போட்டியில் விளையாட நேரடியாகத் தகுதி பெற்றார். 2025 சதுரங்க உலகக் கோப்பைப் போட்டியில் காலிறுதி வரை முன்னேறினார். காலிறுதியில், அந்திரேய் எசிப்பென்கோவிடம் 2:4 ஆகத் தோற்றார்..
# பிலேல் பெல்லாசீன்



**பிலேல் பெல்லாசீன்** (*Bilel Bellahcene*) என்பவர் அல்சீரியா நாட்டைச் சேர்ந்த ஒரு சதுரங்க வீரர் ஆவார். 1998 ஆம் ஆண்டு மார்ச்சு மாதம் 14 ஆம் தேதியன்று பிரான்சு நாட்டின் சித்ராசுபூர்க்கு நகரத்தில் இவர் பிறந்தார். 2018 ஆம் ஆண்டில் கிராண்ட்மாசுட்டர் பட்டத்தை பிடே அமைப்பு இவருக்கு வழங்கியது. 2018 ஆம் ஆண்டு வரை பிரான்சு நாட்டிலும் 2018 ஆம் ஆண்டு முதல் அல்சீரியா நாட்டிலும் இவர் வாழ்ந்து வருகிறார்.  

## சதுரங்க வாழ்க்கை
2021 ஆம் ஆண்டு சனவரி மாத நிலவரப்படி, பெல்லாசீன் அல்சீரியாவில் முதலிடத்தில் உள்ள வீரராக உள்ளார்.  

2018 ஆம் ஆண்டு நடைபெற்ற சதுரங்க ஒலிம்பியாடு போட்டியில் முதல் பலகையில் பெல்லாசீன் அல்சீரியாவைப் பிரதிநிதித்துவப்படுத்தினார்.  

பெல்லாசீன் 2019 ஆம் ஆண்டு பிடே மண்டலம் 4.1 வாகையாளர் பட்டத்தை 9 இல் 9 புள்ளிகளுடன் வென்றார். இதன் மூலம் 2019 சதுரங்க உலகக் கோப்பைக்குத் தகுதி பெற்றார். முதல் சுற்றில், இகாரு நகமுராவை தோற்கடிக்கும் அளவுக்கு நெருக்கமாக வந்தார். சமநிலை முறிவு ஆட்டங்களில் அவரிடம் தோற்றார். முன்னதாக பாரம்பரிய ஆட்டங்களில் இரண்டு சமநிலை முடிவுகளை இவர் நகமுராவிடம் ஈட்டினார்.  

பெல்லாசீன் 2022 ஆம் ஆண்டில் நடைபெற்ற சிப்ரால்டர் சதுரங்கத் திருவிழாவிலும் பட்டம் வென்றார். இவ்வெற்றி பலாசு சிசோன்காவுடன் இணைந்த வெற்றியாகும்.  

2025 ஆம் ஆண்டு மே மாதத்தில் எகிப்து நாட்டின் கெய்ரோவில் நடைபெற்ற ஆப்பிரிக்க சதுரங்க வாகையாளர் போட்டியில் பெல்லாசீன் வெற்றி பெற்றார்.
# முகம்மதுசோகித் சுயரோவ்



**முகம்மதுசோகித் சுயரோவ்** (*Mukhammadzokhid Suyarov*) என்பவர் உசுபெக்கிசுத்தான் நாட்டைச் சேர்ந்த ஒரு சதுரங்க வீரர் ஆவார். 2009 ஆம் ஆண்டில் இவர் பிறந்தார். 2024 ஆம் ஆண்டில் பன்னாட்டு சதுரங்க மாசுட்டர் பட்டத்தை பிடே அமைப்பு இவருக்கு வழங்கியது.  

## சதுரங்க வாழ்க்கை
ஜூன் 2024 ஆம் ஆண்டு சூன் மாதத்தில் இவர் சதுரங்க உலகக் கோப்பை போட்டியில் 4 ஆவது இடத்தைப் பிடித்தார். இதன் போது இவர் நான்கு கிராண்ட்மாசுட்டர்களை தோற்கடித்தார்: பார்டியா டேனேசுவர், விட்டலி பெர்னாட்சுக்கி, மிகைல் நிகிடெங்கோ மற்றும் செர்ச்சி டிவியாகோவ் என்பவர்கள் அந்த நான்கு கிராண்டு மாசுட்டர்களில் உள்ளடக்கமாகும்..  

2024 ஆம் ஆண்டு நவம்பர் மாதத்தில் இவர் உசுபெக்கிசுதானில் நடந்த பிரசிடென்ட் கோப்பையில் விளையாடினார். அங்கு வந்திகா அகர்வாலுக்கு எதிரான இவரது சமநிலை முடிவை நடுவர்கள் தவறாக இவருக்கு கிடைத்த வெற்றியாகக் கருதினர், இதனால் அகர்வால் போட்டியில் இருந்து விலகினார்.  

2025 ஆம் ஆண்டு பிப்ரவரி மாதத்தில் நடைபெற்ற இணையவழி மாசுட்டர்கள் சதுரங்கப் போட்டியில் தகுதிச் சுற்றில் மூன்றாவது இடத்தைப் பிடித்தார்.  

2025 ஆம் ஆண்டு ஏப்ரல் மாதத்தில் நடைபெற்ற ஆசிய பிராந்திய வாகையாளர் பட்டத்திற்கான போட்டியில் நான்காவது இடத்தைப் பிடித்ததன் மூலம் 2025 சதுரங்க உலகக் கோப்பைக்குத் தகுதி பெற்றார். உலகக் கோப்பை போட்டியில், முதல் சுற்றில் நிசத் அபாசோவ் என்பவரால் தோற்கடிக்கப்பட்டார்.
# சபர்மைராத் அட்டபாயேவ்



**சபர்மைராத் அட்டபாயேவ்** (*Saparmyrat Atabayev*) என்பவர் துருக்மேனியா நாட்டைச் சேர்ந்த ஒரு சதுரங்க வீரர் ஆவார். 1999 ஆம் ஆண்டில் மே மாதம் 30 ஆம் தேதியன்று இவர் பிறந்தார். 2025 ஆம் ஆண்டில் பிடே அமைப்பு கிராண்டுமாசுட்டர் பட்டத்தை இவருக்கு வழங்கியது. முன்னதாக 2017 ஆம் ஆண்டில் பன்னாட்டு சதுரங்க மாசுட்டர் பட்டத்தை பெற்றார்.  

## சதுரங்க வாழ்க்கை
அட்டாபயேவ் பல சதுரங்க ஒலிம்பியாடு போட்டிகளில் துர்க்மெனிசுத்தானை பிரதிநிதித்துவப்படுத்தியுள்ளார். 2014 ஆம் ஆண்டில் இவர் தேர்ந்தெடுக்கப்பட்டார், ஆனால் அந்த அணி எந்த ஆட்டத்திலும் விளையாடவில்லை. 2016 ஆம் ஆண்டில் மூன்றாவது இடத்தில் 6/11 என்ற புள்ளிகளுடனும், 2018 ஆம் ஆண்டில் இரண்டாவது பலகையில் விளையாடி 5½/11 என்ற புள்ளிகள் கணக்கிலும் வென்றார்.  

2021 ஆம் ஆண்டு நடைபெற்ற சதுரங்க உலகக் கோப்பையில் விளையாடத் தகுதி பெற்றார். அங்கு முதல் சுற்றில் விக்டர் எர்டோசூக்கு எதிராக சமநிலை முடிவை எட்டினார். ஆனால் தொடர்ந்து விளையாட முடியவில்லை.
# எத்தியோப்பியாவின் பெரும் மறுமலர்ச்சி அணை



**எத்தியோப்பியாவின் பெரும் மறுமலர்ச்சி அணை** (*Grand Ethiopian Renaissance Dam*)),எத்தியோப்பியா நாட்டின் பெனிசாங்குல்-குமுஸ் பிரதேசத்தின் குபா எனுமிடத்தில் நிகாத் ஏரியிலிருந்து உற்பத்தியாகும் நீல நைல் ஆற்றின் குறுக்கே கட்டப்பட்ட அணை ஆகும். இந்த அணை எத்தியோப்பியா-தெற்கு சூடான் எல்லைக்கு கிழக்கே 14 கிலோமீட்டர் தொலைவில் உள்ளது. 170 மீட்டர் உயரம், 2 கிலோமீட்டர் நீளம் கொண்ட இப்பெரிய அணை 2011ஆம் ஆம் கட்டத்துவங்கியது. இவ்வணை செப்டம்பர் 9, 2025 அன்று திறக்கப்பட்டது.இது ஆப்பிரிக்காவிலேயே மிகப்பெரும் அணை ஆகும்.  
## கட்டுமானம்
இந்த அணை 1780 மீட்டர் நீளமும், 170 மீட்டர் உயரமும், சராசரி ஆழம் கொண்டது. அணை நீரின் கொள்ளவு ஆகும். அணையில் 6 மதகுகள் உள்ளது. அணையின் நீர் பிடிப்பு அளவு ஆக உள்ளது. இந்த அணை கட்ட 5 பில்லியன் அமெரிக்க டாலர்கள் செலவானது.  
## பயன்கள்
இவ்வணையின் பெரும்பயன்பாடு நீர் மின் ஆற்றல் மூலம் மின்சாரம் உற்பத்தி செய்வதாகும். இந்த அணை மூலம் ஆண்டு தோறும் 5.15&nbsp;ஜிகாவாட் மின்சாரம் உற்பத்தி செய்யப்படுகிறது. இதன் உபரி மின்சாரம் அண்டை நாடுகளுக்கு விற்பனை செய்கிறது.
# ஆர். வி. எசு. பொறியியல் தொழில்நுட்பக் கல்லூரி

**ஆர். வி. எசு. பொறியியல் தொழில்நுட்பக் கல்லூரி** (*RVS College of Engineering & Technology*) இந்தியாவின் தமிழ்நாட்டிலுள்ள திண்டுக்கல்நகரத்தில் அமைந்துள்ள ஒரு பொறியியல் கல்லூரி ஆகும். இரத்தினவேல் சுப்பிரமணியம் என்பதின் சுருக்கமே ஆர். வி. எசு. என்பதாகும்.  

## வரலாறு
இரத்தினவேல் சுப்பிரமணியம் கல்வி அறக்கட்டளையானது 1983ஆம் ஆண்டு ஒரு பொது தொண்டு அறக்கட்டளையாக நிறுவப்பட்டது. அரிமா சங்கத் தலைவர் விஜயசிறீ கே. வி. குப்புசாமி மற்றும் கே. பத்மாவதி ஆகியோரின் மூத்த மகனான இரத்தினவேல் சுப்பிரமணியத்தின் நினைவாக இந்த அறக்கட்டளை தொடங்கப்பட்டது. கிராமப்புறங்களில் உள்ள ஏழைகள் மற்றும் நலிந்த மக்களின் கல்வி, சுகாதாரப் பராமரிப்பு மற்றும் மேம்பாட்டிற்கான வசதிகளை உருவாக்குவதே இந்த அறக்கட்டளையின் நோக்கமாகும்.  

ஆர். வி. எசு. பொறியியல் மற்றும் தொழில்நுட்பக் கல்லூரி ஆர். வி. எஸ். கல்வி அறக்கட்டளையால் நடத்தப்படும் தமிழ்நாட்டில் உள்ள ஆரம்பகால சுயநிதி, சிறுபான்மை அல்லாத கல்லூரிகளில் ஒன்றாகும். இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு புதுதில்லியில் உள்ள அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. 9 இளங்கலைப் படிப்புகள், 8 முதுகலை படிப்புகள் இக்கல்லூரியில் வழங்கப்படுகிறது.  

## இருப்பிடம்
திண்டுக்கல் நகரத்திலிருந்து குச்சிலியம்பாறை வழியாக கரூர் சாலையில் 8 கி.மீ தொலைவில் ஆர். வி. எசு. நகரில் அமைந்துள்ளது.
# நானோகைலா அன்னானமென்சிசு



**நானோகைலா அன்னானமென்சிசு** (*Nanohyla annamensis*) என்பது பொதுவாக அன்னம் கூட்டுத் தவளை, அன்னம் கூர்வாய்த் தவளை, வியட்நாம் அரிசி தவளை அல்லது சிறிய கூர்வாய்த் தவளை என பொதுவாக அழைக்கப்படும் இத்தவளை கூர்வாய்த் தவளை குடும்பமான மைக்ரோகைலிடே குடும்பத்தில் உள்ள ஒரு தவளை சிற்றினமாகும். இது கம்போடியா, லாவோஸ், தாய்லாந்து, வியட்நாமில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மித வெப்பமண்டல அல்லது வெப்பமண்டல ஈரமான மலைக் காடுகள், சதுப்பு நிலங்கள் மற்றும் இடைப்பட்ட நன்னீர் சதுப்பு நிலங்கள் ஆகும். வாழ்விட இழப்பு மற்றும் சீரழிவு காரணமாக இது பன்னாட்டு இயற்கைப் பாதுகாப்புச் சங்க செம்பட்டியலில் பாதிக்கப்படக்கூடியதாக பட்டியலிடப்பட்டுள்ளது.  

## வகைப்பாட்டியல்
*நானோகைலா அன்னானமென்சிசு* முன்னர் *மைக்ரோகைலா* பேரினத்தில் சேர்க்கப்பட்டது. ஆனால் 2021ஆம் ஆண்டு உருவவியல் மற்றும் தொகுதி பிறப்புச் சான்றுகளைப் பயன்படுத்தி நடத்தப்பட்ட ஆய்வு ஒன்று, ஒன்பது சிற்றினங்களை (*நா. அன்னமென்சிசு உட்பட)* *நானோகைலா* என்ற புதிய பேரினத்திற்கு நகர்த்தியது.